Luca se obsessie Omnibus
Alma Carstens, Cheryl Rogers, Frenette van Wyk
Luca se obsessie - Alma Carstens
Miranda weier om net nog 'n merkie te word op die kerfstok van 'n lenige Italianer wat op 'n dag haar bloemiste binnestap. Liefde is nie vir haar onderhandelbaar nie. Vir hom blykbaar ook nie.
Bestem vir liefde - Cheryl Rogers
Ek wiljou hê - Frenette van Wyk
Gelyke vennote Omnibus
Marie-Louise Cronjé, Wilreza Smit-Theron, Frances Vermaak
Gelyke vennote - Marie-Louise Cronjé
Charlie word 'n boukontrakteur soos haar pa. Manswêreld. Sy moet haarself bewys. En Adam Vrey maak haar lewe moeilik, op baie maniere. Sy sal hom wys! As die vent net nie so aantreklik was nie.
Seemens - Wilreza Smit-Theron
Aan die Wildekus leer die siniese en gerekende joernalis Lilian 'n chirurg ken wat misvormde mense se lewe kom verander. Sy verloor haar hart op hierdie enigmatiese man. Maar sy is nie die enigste nie.
Vallei van verlange - Frances Vermaak
Op pad na haar pa op die Eiland Man ontmoet Elena vir Tomas wat ook daar gaan vakansie hou. Iets in sy donker oë vang haar vas. Toe sy geheim bekend raak, betrap dit haar onkant.
Brenda begewe haar op 'n pad van persoonlike intrige wanneer sy haar pas geskeide suster moet ondersteun in ​Ploeg die wolke.
Ansje word haar gewese skoonsuster se vertroueling in Sirkelbaan. Hoe gemaak wanneer 'n man en vrou elkeen op hul beurt gebroke op Ansje se drumpel staan?
Regina se drie kinders - wat elk met hul eie liefdeslewe worstel - is gekant teen hul ma se nuwe vriend in ​Die stille roep.
Cilla is 'n hoërskoolonderwyseres op die Overbergse dorp Caledon. Haar groot liefde is diere - perde in die besonder - en sy kan van kleins af met hulle kommunikeer.
Aileen het lank oorsee rondgerits, maar nou is sy terug op Stellenbosch en sy weet wat sy wil hê: haar eie pâtisserie. Sy't reeds die perfekte perseel gevind, maar die eienaar van die gebou is absoluut, heeltemal onmoontlik! Allen is alles wat Aileen verfoei: eiewys, humeurig, vinnig om kwaad te word - 'n rooikop, nes sy self, maar sowaar, sý ken darem maniere! Wanneer sy saam met 'n vriendin 'n lesing oor persoonlikheidstipes bywoon, weet sy dit seker: Sy en Allen sal nooit om dieselfde vuur kan sit nie.
En tog . . . Sy's al baie gesoen, onder meer deur 'n Fransman, en niemand se soene is naastenby so opwindend soos wanneer Allen selfs net naby haar kom nie . . .
Kalinda het Suid-Afrika en haar eksman agtergelaat vir 'n nuwe lewe in Kanada, maar noudat sy terug is om navorsing te doen oor Kanadese soldate in die Anglo-Boereoorlog, onthou sy Neil se dreigende laaste woorde aan haar. Maar eers het sy ander probleme. Soos die spook wat in haar kar geklim het op pad na Paardeberg - én haar kantsakdoekie agtergelaat het.
Op die plaas aangekom, het Kalinda te kampe met die wildewragtag van 'n Zach met sy onredelike drang na ekstreme sport - én met die onverklaarbare drif wat dadelik tussen hulle posvat.
Terwyl Kalinda die geskiedenis en haar spook se spore volg, kies sake tussen haar en Zach alte vinnig koers - maar daar's sy arrogante drie-date-reël, en boonop is Neil tóg nie iets van die verlede nie . . .